Povestea dramatică a unuia dintre cele mai bine păstrate conace din Banat, care își deschide porțile pentru public după 80 de ani
În perioada 12-13 octombrie 2024, după o pauză de 80 de ani, Conacul Zăgujeni din județul Caraș-Severin își redeschide porțile pentru public, găzduind Zestrea – Festival de arte și bucurii. Aflat la doar 100 de kilometri de Timișoara, acest conac, considerat unul dintre cele mai bine conservate din regiune, va deveni centrul unei sărbători culturale ce îmbină istoria, arta și tradițiile locale.